Биектаудан Зөһрә Хәкимуллина ШИГЫРЬЛӘРЕ

	Исәнмесез, хөрмәтле Матбугат-руны гамәлгә ашыручылар!!! Мин - Зөһрә Хәкимуллина. Биектауда яшим. Миңа 53 яшь. Гомерем буе әдәбияттан ерак - сәүдә өлкәсендә хезмәт куйдым. Ләкин күңелем белән әдәбиятка гашыйк кешемен. 	 Сезгә үземнең берничә иҗат җимешемне тәкъдим итәм. Һәм аларны Сезнең сайтыгызда күрүгә өметләнеп калам. Сезгә зур ихтирам белән Зөһрә Хәкимуллина. Биектау.       
Дага таудан сәлам!  Биектавым — чал тарихлы таулар иле, 
Дага тауда — минем халкым сере! 
Тау битендә , ялгыз дәрвиш булып, 
Хаҗи Мулла рухы йөри - тынгы бирми! 

Изге Бабам рухы йөри,яктылыкка өнди. 
Безгә ныклы иман көче тели . 
Чакырып китерә дә меңнәрне , 
Яшьләндерә гамьсез күзләрне. 

Әйтә кебек: күрәсезме мәңгелектән 
Ничә чишмә мөлдерәп сезгә карый? 
Бер дә юкка түгел, варисларым, 
Җир-Анабыз Сездән дога сорый! 

Бу тауларның катламнары 
Халкыбызның йөзен саклый. 
Шәһит киткән батырларның җаны 
Әле Һаман тынгы тапмый! 

Һәрбер карыш җирне саклап, 
Балаларым сузылып яттылар. 
Ядкарь булып батыр яугирләргә 
Тау сыртлары гына арттылар. 

Телне, динне сакламасак,Гайшә-Ана 
чишмәсенә кемнәр чиләк элер? 
Җәйләүләрдә кемнәр хуҗа булып, 
Кем уллары Җирне сөреп йөрер?! 

Бабайларның әманәтен саклау- 
Хәзер менә сезнең җилкәгездә. 
Югалтырга Аны - хакыгыз юк — 
Нәрсә генә дисәгез дә!!! 
Нәрсә генә дисәгез дә!!! 

Уйла, кешем... Һәм онытма!!!  Яткан чакта җылы түшәк-мендәреңдә, 
Менгән чакта кәнәфиең--мөнбәреңә 
Уйла, Кешем, уйла һәм онытма: 
Сине саклап улы сакта тора, 
Аналары төн йокламый дога кыла. 
Җир астында күмер чаба ир солтаны, 
Нарасые өзелеп өйдә көтә аны!!! 

Үрелгәндә затлы шәраб,яхшы кабымлыкка, 
Көн күргәндә сыгылган бер табынлыкта, 
Уйла,Кешем! Уйла һәм онытма: 
Адым саен авыру сабый 
Ярдәм сорап күзләремә карый 
Әллә нигә түгел, сәламәтлек сорый! 
Әби--бабайларым тиен саный.Телләрендә— 
Ярый әле,Һәр ай килә, ярый--ярый. 

Җилдергәндә затлы машинаңда, 
Очкан чакта җитез очкычларда 
Уйла, кешем! Уйла һәм онытма: 
Азаплана берәү аякларым йөрми ди, 
Ник соң таяклар да хәлгә керми ди. 
Мал кайгысы түгел анда, җан кайгысы, 
Ярдәм итәр кем ди, кайсысы?! 

Очып йөргән чакта кайберәүләр 
Хуҗа булып зәңгәр күккә 
Җирдә меңнәр, ярдәм сорап, 
Тәңребезгә сәҗдә китә. 
Уйла, Кешем! Уйла һәм онытма: 
Аллаһ-бөек! Аллаһ-берәү генә! 
Барысын да Ул хәл итә, 
Тотмагыз Сез күккә киртә! 

Җир бүлгәндә күршең белән. 
Сер бүлешер кешең белән 
Уйла, Кешем! Уйла һәм онытма: 
Алып китеп, булмый бездән кала, 
Яшәгәндә гөлгә күмик Җирне, 
Ахыр чиктә күп кирәкми, 
Бер ләхетлек җир дә җитә, 
Ахыр чиктә... Һәркемне дә
Үз урыны... анда көтә...

Яңа язлар килде! ... 
Килде ул көтелгән манзара - 
Язларның капкасы ачылды! 
Наз көтеп арыган күңел-кош 
Күкләргә, биеккә атылды! 

Язлар яңа сулыш-тынын өрде, 
Булмас ла бу кошны туктатып! 
Яз җиледәй бииселәр килә 
Тамганда тамчылар тып та тып. 

Языласы яңа җырлар булып 
Баскан эздән ургып су чыга. 
Кар сулары бик зур дәва икән 
Минем кебек моңлы юлчыга! 

Саумысыз дип дәшәм талларыма 
Аларның да күзе ачылган!... 
Тау битендә үз сукмагым көтә - 
Яңа гына кардан арчылган!.. 

Әманәт Аяк астым яшел чирәм - 
Әп- әзер бер хәтфә келәм. 
Ходай аны үзе биргән, 
Сиңа дигән,миңа дигән. 

Эчәр суым —саф көмештер, 
Безгә дигән зур өлештер. 
Сулар һавам--Аннан бүләк, 
Биргән камил акыл, зирәк йөрәк. 

Күз-колаклар, аяк-куллар 
Үз урынында кирәк дигән. 
Кодрәте киң,мәрхәмәте чиксез— 
Барысын да төгәл биргән. 

Безне сөеп биргән нигъмәтләрне 
Шөкер итеп кабул итик. 
Булганнарның бәрәкәте булсын, 
Алтын таулар өмет итмик! 

Бу байлыклар--зур әманәт, 
Үзе биргән, кадерен белик. 
Саф көенчә, бөтен килеш 
Оныкларга илтеп бирик!

Яшьтәшемә Таудан аккан ташкын көчле була,
Тау елгасы үргә акмый ул.
Дулкыннарга ятып агып киткән
Яшь гомерләр кире кайтмый ул!

Күзләреңдә җемелдәгән чыкны
Керләр итеп кояш киптергән.
Шаянлыкны,шуклыкларны җилләр
Еллар итеп сибеп бетергән.

Буйсынма Син вакыт җилләренә,
Учагыңны сакла, бирмә күмергә!
Син еларга тиеш түгел әле,
Син көлергә тиеш,көләргә.

Агач утырт бакчаң түрләренә,
Соң түгел:әле сиңа илле... генә.
Алтмышыңда өзәрсең җимешен
Оныкларың белән бергә-бергә.

Кыз-улыңны җыеп җырың җырла,
Туган Илдән, Туган телдән туйма!
Җыруларың шытым бирер--онык-
ларың үз телеңдә җырлап йөрер! 
	---	
Матбугат.ру

	№ --- | 29.03.2017	


